Diari Oficial de la Generalitat Valenciana


Sumari del DOGV 5747, del 22-04-2008 (2008/4888)

Informació pública del Pla General de la Font d'En Carròs junt amb tota la documentació que l'integra.
------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4888


Data del document
:   15-04-2008

Organisme emissor
:   Ajuntament de la Font d'en Carròs

Tipus de document
:   Informació Pública

Descriptors 

:   * Font d'en Carròs, la
    * administració local
    * pla d'urbanisme

Informació pública del Pla General de la Font d'En Carròs junt amb tota la documentació que l'integra. [2008/4888]  
El Ple de l'Ajuntament de la Font d'en Carròs va adoptar, en sessió extraordinària de 15 d'abril de 2008, el següent acord:  
«Primer  
Sotmetre a informació pública el Pla General de la Font d'En Carròs, juntament amb tota la documentació que l'integra, estudi de paisatge, informe de sostenibilitat ambiental, minimització d'impactes en sol no urbanitzable, catàlegs de béns i espais protegits i ordenances, de conformitat amb els articles 83.2.a de la Llei 16/2005, de 30 de desembre, de la Generalitat, Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos mitjançant anunci al Diari Oficial de la Comunitat Valenciana i en un diari no oficial d'àmplia difusió a la localitat, inserint l'anunci al tauler d'edictes de l'Ajuntament i en la pàgina web www.paisajecv.com . Durant aquest termini el projecte diligenciat del pla s'hi trobarà dipositat per a la seua consulta pública a l'Ajuntament.   
Segon  
Procedir, d'acord amb el que preveu l'article 83.2.b, c i d de la LUV, a requerir informes de les administracions exigides per la seua legislació reguladora, així com a les empreses que gestionen o exploten infraestructures de serveis declarats essencials o d'utilitat pública i el corresponent dictamen de cadascun dels municipis limítrofs, mitjançant la remissió d'una còpia digitalitzada de la documentació pertinent. La falta d'emissió dels informes o dictàmens en el termini d'un mes no interromprà la tramitació de l'expedient.   
Tercer  
De conformitat amb el que disposen els articles 101.2 i 103 de la LUV, queden suspeses les llicencies d'activitat, parcel·lació de terrenys, edificació i demolició en aquelles àrees del territori objecte del Pla General exposat al públic on les noves determinacions del qual suposen modificacions del regim urbanístic vigent. Així mateix, queden suspesos els acords de nous programes d'iniciativa privada per a la gestió indirecta als sectors i unitats d'execució previstos en el nou Pla General.   
Quart  
Conclosos els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions i el remetrà a la conselleria competent en urbanisme i interessarà la seua aprovació definitiva.   
Quint  
Facultar l'Alcaldia Presidència perquè realitze totes les actuacions que siguen necessàries per a la correcta tramitació i execució de l'expedient.»   
La documentació que se sotmet a exposició pública durant el termini de dos mesos comptador des de l'endemà de la publicació del present acord als diaris corresponents, podrà consultar-se en les dependències de l'Ajuntament, plaça de l'Ajuntament, número 17, en horari de 08.00 a 14.00 hores, de dilluns a divendres. Les consultes per a l'aclariment de dubtes, conceptes i altres qüestions amb l'equip redactor es duran a terme a les mateixes dependències de l'Ajuntament, els dimarts de 16.00 a 19.00 hores.   
La Font d'En Carròs, 15 d'abril de 2008.- L'alcalde: Gaspar Pérez Fuster.